Luonnos ETA:n sekakomitean päätös yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta - Luonnos yhteisön yhteiseksi kannaksi /* SEK/2006/0476 lopull. */





[pic] | EUROOPAN YHTEISÖJEN KOMISSIO | Bryssel 12.4.2006 SEK(2006) 476 lopullinen Luonnos ETA:N SEKAKOMITEAN PÄÄTÖS yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta - Luonnos yhteisön yhteiseksi kannaksi - (komission esittämä) PERUSTELUT 1. ETA-sopimuksen pöytäkirjaan 31 sisältyy erityismääräyksiä yhteisön ja ETA:n EFTA-valtioiden yhteistyöstä muilla kuin neljän vapauden alaan kuuluvilla erityisalueilla. 2. Liitteenä olevan ETA:n sekakomitean päätösluonnoksen tavoitteena on pöytäkirjan 31 muuttaminen yhteistyön laajentamiseksi vuoden ajaksi (2006) sisämarkkinoiden toteuttamisen ja kehittämisen alalla 31 päivän joulukuuta 2005 jälkeen; muutos koskee seuraavaa: - Budjettikohta 02.03.01: Sisämarkkinoiden toteuttaminen ja kehittäminen. 3. ETA-sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan b alakohdan mukaan neuvosto vahvistaa komission ehdotuksesta yhteisön kannan tällaisiin päätöksiin. 4. ETA:n sekakomitean päätösluonnos annetaan neuvoston hyväksyttäväksi, minkä jälkeen komissio esittää yhteisön kannan ETA:n sekakomiteassa mahdollisimman pian. Luonnos ETA:N SEKAKOMITEAN PÄÄTÖS yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 ja 98 artiklan, sekä katsoo seuraavaa: (1) Sopimuksen pöytäkirja 31 muutettiin ... tehdyllä ETA:n sekakomitean päätöksellä N:o …/…[1]. (2) Sopimuksen sopimuspuolten välistä yhteistyötä sisämarkkinoiden toteuttamisen ja kehittämisen alalla olisi jatkettava. (3) Sopimuksen pöytäkirja 31 olisi sen vuoksi muutettava yhteistyön jatkumisen mahdollistamiseksi 31 päivän joulukuuta 2005 jälkeen, ON PÄÄTTÄNYT SEURAAVAA: 1 artikla Muutetaan sopimuksen pöytäkirjassa 31 oleva 7 artikla seuraavasti: 1. Korvataan 6 kohdassa ilmaisu ”vuosien 2004 ja 2005” ilmaisulla ”vuosien 2004, 2005 ja 2006”. 2. Lisätään 6 kohdan jälkeen kohta seuraavasti: ”7. EFTA-valtiot osallistuvat 1 päivästä tammikuuta 2006 seuraavaan varainhoitovuoden 2006 Euroopan yhteisöjen yleiseen talousarvioon sisältyvään budjettikohtaan liittyviin yhteisön toimiin: - Budjettikohta 02.03.01 : Sisämarkkinoiden toteuttaminen ja kehittäminen”. 3. Korvataan 3 ja 4 kohdassa ilmaisu ”5 ja 6 kohta” ilmaisulla ”5, 6 ja 7 kohta”. 2 artikla Tämä päätös tulee voimaan sitä päivää seuraavana päivänä, jona viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle *. Sitä sovelletaan 1 päivästä tammikuuta 2006. 3 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä ETA:n sekakomitean puolesta Puheenjohtaja ETA:n sekakomitean sihteerit [1] EYVL L … * [Valtiosäännön asettamista vaatimuksista ei ole ilmoitettu.] [Valtiosäännön asetttamat vaatimukset on ilmoitettu.]